IEPIRKUMA LĪGUMS

 ***(Identifikācijas Nr. JPP 2016/37)***

|  |  |
| --- | --- |
| Jēkabpilī, | 2016.gada 14.jūlijā |

**Jēkabpils pilsētas pašvaldība,** reģistrācijas numurs 90000024205, juridiskā adrese: Brīvības iela 120, Jēkabpils, LV-5201, tās domes priekšsēdētāja Leonīda Salceviča personā, kurš rīkojas saskaņā ar likumu „Par pašvaldībām” un Jēkabpils pilsētas pašvaldības nolikumu (turpmāk tekstā – PASŪTĪTĀJS), no vienas puses, un

**Sabiedrība ar ierobežotu atbildību “PBR”**, reģistrācijas numurs 40103519388, Vienības gatve 87-2, Rīga, LV-1004,tās valdes priekšsēdētāja Valda Onkeļa personā, kurš darbojas pamatojoties uz statūtiem (turpmāk tekstā – IZPILDĪTĀJS), no otras puses, saskaņā ar publiskā iepirkuma *„Jēkabpils Valsts ģimnāzijas stadiona pārbūve Rūdolfa Blaumaņa ielā 27, Jēkabpils”* (Identifikācijas Nr. JPP 2016/37) (turpmāk tekstā – publiskais iepirkums), iepirkuma komisijas 2016.gada 05.jūlija lēmumu (sēdes protokols Nr.179), noslēdz līgumu par sekojošo (turpmāk tekstā - Līgums):

1. **Līguma priekšmets**
	1. PASŪTĪTĀJS uzdod un apmaksā, bet IZPILDĪTĀJS apņemas veikt ***autoruzraudzību objektā “Jēkabpils Valsts ģimnāzijas stadiona pārbūve Rūdolfa Blaumaņa ielā 27, Jēkabpils”*** (turpmāk tekstā – OBJEKTS), saskaņā ar normatīvajiem aktiem, kas reglamentē autoruzraudzības veikšanu un publisko iepirkumu ar Identifikācijas Nr. JPP 2016/37.
	2. IZPILDĪTĀJS par autoruzraugu OBJEKTĀ norīko Valdi Onkeli (sertifikāta Nr.10-1233).
2. **Līguma termiņš**
	1. PASŪTĪTĀJS uzdod IZPILDĪTĀJAM veikt autoruzraudzību OBJEKTĀ no būvdarbu uzsākšanas dienas līdz OBJEKTA būvdarbu pabeigšanai un nodošanai ekspluatācijā.
3. **Līgumcena un norēķinu kārtība**
	1. PASŪTĪTĀJS apņemas samaksāt IZPILDĪTĀJAM par autoruzraudzības veikšanu OBJEKTĀ līgumcenu **EUR 2000,00** (divi tūkstoši *euro* 00 centi) un PVN 21% **EUR 420,00** (četri simti divdesmit *euro* 00 centi), kas kopā sastāda Līguma summu **EUR 2 420,00** (divi tūkstoši četri simti divdesmit *euro* 00 centi), saskaņā ar “Finanšu piedāvājumu” (1.Līguma pielikums).
	2. Samaksu PASŪTĪTĀJS veic pamatojoties uz IZPILDĪTĀJA izrakstītiem rēķiniem, sekojošā kārtībā:
		1. PASŪTĪTĀJS samaksā IZPILDĪTĀJAM avansu ne vairāk kā 20% (divdesmit procenti) apmērā no Līguma summas.
		2. Darbu galīgā apmaksa tiks veikta 30 (trīsdesmit) dienu laikā, pēc, OBJEKTA nodošanas ekspluatācijā un pieņemšanas - nodošanas akta parakstīšanas. Par pilnvaroto personu, kas ir tiesīga parakstīt šajā punktā minēto aktu, atzīstamas Līguma 7.4. un 7.5.punktos minētās personas.
4. **IZPILDĪTĀJA pienākumi un tiesības**
	1. Veikt OBJEKTĀ autoruzraudzību saskaņā ar Būvniecības likumu, Ministru kabineta 2014.gada 19.augusta noteikumiem Nr.500 “Vispārīgiem būvnoteikumiem”, Būvprojektiem un citiem spēkā esošiem LR normatīviem aktiem.
	2. Izpildītājs nodrošina, ka saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” visā autoruzraudzības darbu izpildes laikā spēkā būs būvspeciālistu, t.sk., atbildīgā būvspeciālista darbības civiltiesiskās atbildības apdrošināšanas līgums, par iespējamiem trešajām personām nodarītajiem zaudējumiem. IZPILDĪTĀJS, ne vēlāk kā 5 (piecas) darba dienu laikā PASŪTĪTĀJAM iesniedz būvspeciālistu, t.sk., atbildīgā būvspeciālista, kas atbilstoši Līguma nosacījumiem veiks autoruzraudzību, darbības civiltiesiskās atbildības apdrošināšanas līgumu, par iespējamiem trešajām personām nodarītajiem zaudējumiem. Trīs dienu laikā iesniegt PASŪTĪTĀJAM līguma kopiju.
	3. Pēc PASŪTĪTĀJA pieprasījuma piedalīties atsevišķu darbu pieņemšanā, kā arī komisijas darbā pie OBJEKTA pieņemšanas ekspluatācijā.
	4. Būvobjekta apsekošanu veikt ne retāk kā 1 (vienu) reizi nedēļā, izdarot attiecīgu atzīmi autoruzraudzības žurnālā.
	5. Nekavējoties rakstveidā informēt PASŪTĪTĀJU par visiem apstākļiem, kas atklājušies darbu izpildes procesā un var neparedzēti ietekmēt projekta realizāciju.
	6. Neizpaust komerciālos noslēpumus trešajām personām, kas kļuvuši zināma veicot autoruzraudzību.
	7. Nekavējoties ierasties OBJEKTĀ pēc būvuzrauga vai būvdarbu vadītāja pieprasījuma.
	8. IZPILDĪTĀJAM nav tiesību šajā līgumā noteiktās autoruzraudzības OBJEKTĀ izpildi uzticēt trešajai personai.
5. **PASŪTĪTĀJA tiesības un pienākumi**
	1. Nepieļaut patvaļīgas atkāpes no darbu tehnoloģisko procesu secības, darbu izpildes termiņiem un akceptētā projekta risinājuma.
	2. Nodrošināt IZPILDĪTĀJAM netraucētu piekļūšanu vietām, kas nepieciešamas autoruzraudzības veikšanai.
6. **Līgumsods**
	1. IZPILDĪTĀJAM ir tiesības prasīt līgumsodu no PasūtītājA, ja tiek novilcināts maksājums, 0,1% apmērā no maksājuma summas par katru dienu, bet kopsummā ne vairāk kā 10% no Līguma kopējās summas.
	2. PASŪTĪTĀJAM ir tiesības prasīt līgumsodu EUR 100,- (simts *euro* 00 centi) par katru PASŪTĪTĀJA konstatēto gadījumu, kad IZPILDĪTĀJS nav veicis Līgumā paredzētos pienākumus, bet kopsummā ne vairāk kā 10% no Līguma kopējās summas.
7. **Citi noteikumi**
	1. Līgums stājas spēkā ar parakstīšanas brīdi un ir spēkā līdz pilnīgai Pušu saistību izpildei.
	2. Strīdi, kas rodas Līguma darbības rezultātā, tiek risināti pārrunu ceļā. Ja Puses nespēj vienoties, strīds risināms Latvijas Republikas tiesā normatīvajos aktos noteiktajā kārtībā.
	3. Izmaiņas un papildinājumi Līgumā tiek izdarīti rakstveidā, tos abpusēji parakstot un pievienojot Līgumam kā neatņemamu sastāvdaļu.
	4. Atbildīgā kontaktpersona par Līguma izpildi no Izpildītāja puses ir Valdis Onkelis, tālrunis 29127628., e-pasts:valdis@pbr.lv.
	5. Atbildīgā kontaktpersona par Līguma izpildi no Pasūtītāja puses (Pasūtītāja pilnvarots pārstāvis) ir Jēkabpils pilsētas pašvaldības Būvniecības un komunālās saimniecības nodaļas vadītāja Anita Vanaga, tālrunis 65207428; e-pasts: anita.vanaga@jekabpils.lv, fakss: 65207429.
	6. Līgums sastādīts 2 (divos) eksemplāros uz 3 lapām un 1 (vienu) pielikumu uz 1 lapas ar vienādu juridisku spēku. Viens eksemplārs glabājas pie IZPILDĪTĀJA, otrs – pie PASŪTĪTĀJA.
8. **Pušu rekvizīti un paraksti**

|  |  |  |
| --- | --- | --- |
| PASŪTĪTĀJS:Jēkabpils pilsētas pašvaldībaReģ. Nr. 90000024205PVN Reģ.Nr. LV 90000024205Brīvības iela 120, Jēkabpils, LV-5201Banka: AS SEB banka Kods: UNLALV2XKonts: LV87UNLA0009013130793 |  | IZPILDĪTĀJS:SIA “PBR”Vienot. Reģ.Nr. 40103519388PVN Reģ.Nr. LV40103519388Vienības gatve 87-2,Rīga, LV-1004Banka: AS SwedbankKods: HABALV22Konts: LV67HABA0551036008897 |
| Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| /L. Salcevičs/ |  | /V. Onkelis/ |
|  |  |  |
|  |  |  |